El-Biruni - Wikipedia, slobodna enciklopedija

# El-Biruni

### Sa Wikipedije, slobodne enciklopedije

Statua al Birunija ukrašava jugozapadni ulaz Laleh Parka u Teheranu.

Ebu Rahim Muhammed el-Biruni, poznati je astronom. Rođen je 973. godine u blizini Kjata, glavni grad Havarizma (današnji Uzbekistan). Umro je 1048. godine. Studirao je jezike, islamsko pravo i mnoge druge znanstvene oblasti. Astronomijom se počeo baviti već sa sedamnaest godina. Jedan krater na Mjesecu je dobio ime po njemu.

## [uredi] Život

El-Biruni je bio jedan od najvažnijih enciklopedista svog vremena. Iako je bio veoma bogat, posvedio se pronalaženju znanja. Cijelo vrijeme provodio je izučavajući razne naučne discipline. Nije bio samo astronom i matematičar, nego se bavio i fizikom, zemljopisom i mnogim drugim znanostima. Za vrijeme vladavine kralja Mahmuta od Gaznija, više puta je sa njim putovao u Indiju zbog znanstvenih istraživanja. Tamo je izučavao indijski jezik, a pamti se i kao prvi musliman koji je izučavao indijsku religiju i filozofiju.

## [uredi] Radovi

El Biruni - Ilustracija pomračenja mjeseca

### [uredi] Astronomija

U području astronomije je učinio jako mnogo. Raspravljao je o rotaciji Zemlje i kretanjima planeta u svemiru. Tvrdio je da se planete kreću. Ta tvrdnja je tek kasnije priznata i to dugo nakon njegove smrti. Izračunao je udaljenost između pojedinih zvijezda. Nacrtao je pomračenja, a pomračenje Mjeseca je koristio da izračuna razliku dužina na površini Zemlje. Na ovaj način je egzaktno izračunao daljinu između dva mjesta u današnjem Iranu.

### [uredi] Matematika

U matematici je el-Biruni opisao geometrijsku trigonometriju.

### [uredi] Geografija

U području geografije je relativno tačno izračunao obim ekvatora, napravio je prvi globus i predstavio podlogu za računanje daljine između mjesta.

### [uredi] Fizika

Kada je riječ o fizici, el-Biruni ima svoje zasluge i na ovom polju. Ovdje je poznat po izračunavanju specifične težine dragog kamena i metala.

### [uredi] Filozofija

U filozofiji se bavio Aristotelovom logikom. Dopisivao se sa Ibn Sinom što je bilo značajno za razvoj dijalektičke misli.

## [uredi] Djela

Spisi njegovog stvaralaštva nalaze se u biblioteci Mervove džamije. Njegova najpoznatija djela su:

- El-Kanunul-Mesud (knjiga iz područja astronomije, matematike i drugih znanosti)
- Et-Tefhim fi awetis-sina'atit-tendžin (Uvod u astronomiju)
- Kitabul-Hind (knjiga koja opisuje indijsku kulturu, religiju i jezike)
- El-Asarul-bakije fil-umemil-kali' (Zaostavštine prijašnjih nacija)
- Kitabus-saide (Knjiga apoteke)

Preuzeto sa: "http://bs.wikipedia.org../../../e/l/-/El-Biruni_9a41.html"

Kategorije: Muslimani

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- العربية
- Česky
- Deutsch
- English
- Esperanto
- Español
- فارسی
- Français
- Bahasa Indonesia
- Italiano
- 日本語
- Kurdî / كوردي
- Bahasa Melayu
- Nederlands
- Polski
- Русский
- Slovenščina
- Svenska
- Türkçe
- اردو